text: Ros til bilister med let speederfod
  09 april 2018 kl. 04.07
  Oftest kan politiet melde om fartsyndere på stribe, når de gør resultatet op efter en fotovogns kontrol - men søndag var der ros til bilisterne.
  
  Syd- og Sønderjyllands Politi på Twitter.: "Tak for det, vi er altid glade, når I sænker farten, og vi sparer på blitzen."
  Syd- og Sønderjyllands Politi havde fotovognen stillet op både i Tinglev by og på Hærvejen ved Rødekro.
  Mere end 1200 trafikanter kørte forbi, og det blev kun til syv fotos for mindre hastighedsovertrædelser.
  - Tak for det, vi er altid glade, når I sænker farten, og vi sparer på blitzen, skriver Syd- og Sønderjyllands Politi på Twitter.
  
  